Rojda Sekersöz

Rojda Sekersöz (jdb. 25 kanûna pêşîn 1989 li Flemingsberg a parêzgeha Stockholmê, Swêdhttps://www.csfd.cz/tvurce/307335-rojda-sekersoz/galerie/promo/) derhênereke swêdî ye ku bi eslê xwe kurd e.https://www.vi.se/artikel/rojda-sekersoz-ska-forandra-varlden

 Kurtejiyan 
Sekersöz li Botkyrkayê mezin bû, di deh saliya xwe de tevî malbata xwe koçî Älvdalen li Dalarnayê kir.https://www.vi.se/artikel/rojda-sekersoz-ska-forandra-varlden Piştre dema ew 15 salî bû, çû Stockholmê li lîseya sînemayê ya Kulturama bixwîne. Wê di sala 2012an de beşa derhêneriyê li Dibistana Drama ya Stockholmê qedand. Ew di sala 2012an de bi kurtefîlma Jungfrufärd ya li ser bêalîbûna Swêdê ya di Şerê Cîhanî yê Duyem de mezûn bû, ya ku pirsgirêk û rastiya Swêdê ya îroyîn nîşan dide.

Beriya ku dest bi çêkirina fîlman bike, berê dinivîsand. Ew endameke tora helbestê ya bi navê Revolution Poetry yehttp://nordicwomeninfilm.com/person/rojda-sekersoz/ ku helbestan di çarçoveyên cuda de pêşkêş dike, di nav de festîvala muzîkê ya Way Out West.

 Kariyer 
 Derhênerî 
Di sala 2017an de, Sekersöz derhêneriya fîlma drama Dröm vidare kir, ku di Guldbaggegalan 2018an de ji bo du xelatên Guldbagge hate berendamkirin. Sekersöz di heman demê de wekî nûbihara salê hate hilbijartin, ji ber ku wê bi rengekî normşikestî û îlhamê li ser jinên ji celebên cûda vedibêje, yên ku li serxwebûna xwe digerin, tevî dijberiya cîhana derve. Lewra Sekersöz dengekî nû û girîng di fîlma Swêdê de. Fîlm ji aliyê Festîvala Fîlman a Jinan ve jî di sala 2020an de hat hilbijartin.
Di havîna 2017 de, wê wekî derhênerê şanoyê bi lîstika Skuldsanering ya Martin Bengtsson dest pê kir.

Sekersöz sînemayê wekî amûrek bilindkirina pirsgirêkên siyasî û civakî dihesibîne û di wê baweriyê de ye ku fîlmên baş divê bipirsin lê ji temaşevanan re nebêjin ku çi bawer bikin û çi bifikirin: "Ideal ew e ku meriv bikaribe kêfê bike û mirovan bide fikirandin."

 Dröm vidare (2017) 
Di sala 2017an de, Sekersöz derhêneriya filmê drama Dröm vidare (bi inglîzî: Beyond Dreams) kir ku ev fîlm jiyana Mirja dike mijar: Piştî ku ji girtîgehê derdikeve, ew li cîhana xwe digere. Ew li otêlekê wek paqijker kar dike û dest bi jiyanek ducar dike. "Ew di navbera diya xwe ya nexweş û hevalên wê yên kevn de, ku malbata wê ya rastîn bûn, diqelişe. Fîlm wekî lêdanek li pêşberî hevaltî, dilsozî, nasname û çînayetiyê tê binav kirin, di heman demê de hem realîst û hem jî xeyalperest e.

==== En komikers uppväxt (2019) ====
Di sala 2019an de, wê derhêneriya beşa A Comedian's Growing Up a rêzefîlma En komikers uppväxt kir ku tê de çîroka Juha ya 12-salî vedibêje, "Palyaçoyê pola xwe ya li taxên Sävbyholmê ye. Swêda sala 1975an. Dema ku, wek mezin, ew di performansa xwe ya firotanê ya My Life As An Actor de performansê dike, ew çîroka jiyana xwe wekî lîstikvanek ji temaşevanan re vedibêje, lê ew ji hevalek xwendegehê ya kevn serdanek neçaverê werdigire. Ew dibe sedema ku Juha vegere Sävbyholmê û bi rabirdûya xwe re rû bi rû bimîne".

 Jiyana kesane 
Hevjinê Rojda Sekersöz şanogerê swêdî Pêşeng Rad e û lawekî wan heye.https://www.sverigesradio.se/avsnitt/rojda-sekersoz-regissor-med-riktning

 Fîlmografî 

 Wek derhêner 

 2013 - Jungfrufärd (kurtefîlm)
 2017 - Dröm vidare (Beyond Dreams) 6
 2019 - En komikers uppväxt (Jiyana min wek lîstikvanek) 2
 2020 - Dejta (rêzefîlm)
 2020 - Helt perfekt (rêzefîlm)
 2021 - Young Royals (rêzefîlm)
 2023 - Ruset 2025 - Skiftet 2026 - Innan vi lyfter Wek lîstikvan 

 2010 - 7X - lika barn leka bäst - Mi
 2018 - Hjärtat - Nadja
 2019 - Helt Perfekt (rêzefîlm)

 Xelat û rûmet 
Ji bo Dröm vidare'':

 Xelata Herî Baştirîn Fîlm û Herî Baştirîn Lîstikvanê Jin li Festîvala Navdewletî ya Fîlman a Duhokê.
 Di Festîvala Fîlman a Göteborg (2017) de Xelata Angelo û ya Temaşevan wergirt
 Xelata FIPRESCI di Festîvala Fîlman a Navneteweyî ya Norwêcê de

 Çavkanî 

Kategorî:Aktrîsên swêdî
Kategorî:Derhênerên swêdî
Kategorî:Jidayikbûn 1989
Kategorî:Kurdên Swêdê
Kategorî:Mirovên zindî
Kategorî:Swêdiyên bi eslê xwe kurd